PIIBEL ARMSAKS
Täna uurime seda, mida Jeremija kuulutas 40 aasta vältel.
Võtame näiteks tema templijutluse.
Issand, aita Sinu teenijal rääkida Sinu Sõna hirmuta. Aamen.
Jeremija tegi 13 aastat tööd hea kuninga kõrval. Neist sai imeline
koostööpaar. Joosija hävitas ebajumalateenistuse kohad ja
Jeremija jutlustas ebajumalate vastu.
Jeremija jutlustas viiel teemal. Esimene neist oligi ebajumalate
teenimise vastu. Teine oli seksuaalse vastutustundetuse vastu.
Jeremija ei väsinud kunagi sellel teemal jutlustamisest.
See on meie eludes tähtis valdkond.
Kolmas teema oli liberaalne teoloogia.
Jeremija ütles, et kirjatundjate valesulg on teinud Jumala Sõna valeks.
Ka sellest mõistame, kui aktuaalne on Jeremija raamat.
Igal ajal on nii, et kirjatundjate, teoloogide, sulg teeb
Jumala Sõna valeks.
Neljandaks jutlustas Jeremija vaeste ja võõraste halva kohtlemise vastu.
Mõelge, meil Soomes on uus vaeste enamus, mille moodustavad
välismaalased, keda me peaksime hästi kohtlema.
Nii riik, kirik kui ka iga üksikisik peaks hoolt kandma neist,
kellel on vähe raha ja kes on siia tulnud välismaalt.
Jeremija viiendaks teemaks oli hoiatus looduse hävitamise eest.
Ka see on äärmiselt aktuaalane, aga sellest ma räägin hiljem.
13 aasta möödudes juhtus traagiline sündmus - kuningas Joosija suri.
Ta oli vaid 39 aastane. Kuna ta sai riigipeaks lapsena,
siis ta oli valitsenud kaua aega. Joosija segas ennast sõtta,
mis polnud tema lahing ja suri seal võideldes.
Joosija elu oli hea ja õnnistatud, välja arvatud ühes valdkonnas:
laste kasvatuses. Joosijal oli kolm poega ja üks pojapoeg,
kellest said Juuda 4 viimast kuningat ning kõik nad olid kõlbmatud.
Sellest me näeme, et laste kristlik kasvatus pole kerge,
ole sa kui hea tööline Jumala kuningriigi töös.
Sel ajal oli välispoliitiline rahuaeg. Suur Assüüria kuningriik,
kes oli valitsenud 300 aastat ja hirmutanud naabreid, oli lagunenud.
Niinive on maha põletatud.
Järgmine suurriik Babüloonia ei ole veel võimule pääsenud.
Seepärast said väikesed riigid elada rahus ja neid ei ähvardanud keegi.
Joosija oli uuendanud paasapühade pidamise.
Tema surmani oli usk suure toetusega, inimesed käisid templis ja
arvamusküsitlustes inimesed pooldasid usku.
Kõik olid rahul religioosse olukorraga, välja arvatud Jeremija.
Nüüd on paasapühad ja tempel on täis inimesi,
kes on sinna tulnud pühade riietuses.
Kõikjal on pühade meeleolu, aga Issand on templi väravate juurde
komandeerinud ühe rõõmu rikkuja, Jeremija, ja andnud talle ühe kõva
jutluse Seadusest rääkida.
Jeremija alustab sõnadega: "Ärge lootke valesõnade peale,
kui öeldakse: "See on Issanda tempel, Issanda tempel, Issanda tempel!"
Mida ta sellega mõtles? Kes olid need vale rääkijad ja
mida nad rääkisid? See tulenes sellest, et juudid uskusid,
et Issand ei lase kunagi templit hävitada. Nimelt 100 aastat tagasi,
kui assüürlased olid piiranud Jeruusalemma, siis oli see imelisel
kombel pääsenud. Ja nüüd oli jutluste peateema see, et kui te
vaid käite siin templis ja ohverdate ohvreid, siis läheb teil hästi.
Jeremija ütles neile, et ärgu nad lootku sellise teoloogia peale.
Siis ta jätkab oma jutluses, et templist on tehtud röövlikoobas.
Kuulake nüüd tähelepanelikult, kuidas tempel muutub röövlikoopaks.
Loeme 7. peatükist, 9. salmist:
"Kas tahate varastada, tappa, abielu rikkuda, valet vanduda ja suitsutada
Baalile ning käia teiste jumalate järel, keda te ei tunne, ja siis
tulla ning seista minu ees selles kojas, millele on pandud minu nimi,
ja öelda: "Me oleme päästetud!", selleks et edasi teha kõiki neid
jäledusi? Ons see koda, millele on pandud minu nimi, teie silmis
röövlikoobas? Vaata, minagi näen seda seesugusena, ütleb Issand."
Ehk siis, millal muutub tempel või kirik röövlikoopaks?
Siis kui inimesed käivad seal istumas, aga ei paranda meelt pattudest.
Jätkatakse varastamist, tapmist, abielurikkumist, vale vandumist
ja ebajumalateenistust. Ma tahangi küsida sinult, kes vaatad saadet:
Kas sina oled meelt parandanud neist pattudest? Või käid sa nende
pattudega templis? Kas sa oled ustav oma abikaasale?
Jeremija ajal juhtus, et ka preestrid ja prohvetid näitasid selles
asjas halba eeskuju, nagu me hiljem märkame. Aga praegu me ei räägi
neist, vaid sinust ja minust.
Issand ei saa õnnistada sellist kogudust, mille liikmed ei paranda
meelt, ei tunnista oma patte ega püüa neist lahti saada,
viies need risti alla.
Kes siis tsiteeris neid Jeremija sõnu? See oli Jeesus.
Jeesus ise läks templisse 600 aastat peale neid sündmusi, punus oma
käega piitsa ning hakkas templist välja ajama loomi ja tuvimüüjaid,
lükkas ümber rahavahetajate lauad. Templis oli määgimine ja
ammumine. Ta sai nende peale vihaseks. Jeesus oli sama meelt,
et Tema-aegne tempel oli muutunud röövlikoopaks. Kas söandame öelda,
et see on nii ka tänapäeval?
Õige prohvet teeb nii, nagu Jeremija tegi: ta ennustas templi hävingut.
Ja siis vihastuti tema peale väga. Jeremija ütles, et minge ometi
vaatama Siilost - kohta, kus asetses Jumala koda aastasadu. Kas seal on
veel alles Jumala teenimiskoht? Vilistid olid selle koha hävitanud
juba sadu aastaid enne Jeremija aega. Ja nüüd ta ütles, et kalli ja
imelise Saalomoni templiga juhtub sama asi.
Seda kõnet ei suuda kuulajad vastu võtta, nad vihastuvad hirmsasti.
Nad ei taha uskuda seda, et Issand hävitab oma templi.
Mõelge sellele, mis juhtuks siis, kui Soomes öeldaks:
Issand ise hävitab meie esivanemate kiriku.
26. peatükis räägitakse inimeste reaktsioonist Jeremija jutlusele.
"Ja kui Jeremija oli rääkinud lõpuni kõik, mis Issand oli
käskinud rääkida kogu rahvale, siis preestrid ja prohvetid ja kogu
rahvas võtsid ta kinni, öeldes: "Sa pead surema!"
Sa ei saa kuulutada templi hävingut! Temaga oleks halvasti läinud,
kui maa vanemad poleks meenutanud Miika ennustust 100 a varem.
Kuningas Hiskija ei tapnud teda, vaid parandas meelt.
Ja Issand halastas linna ja templi peale. Sellest me näeme, kui tähtis
on ka meile, et koolides on religiooniõpetus, et maa vanemad
teavad, mis on öeldud Piiblis. Preestrid ja prohvetid oleksid
Jeremija tapnud, aga maa vanemad sekkusid sellesse. Lõpptulemusena
Jeremija pääses sel korral, aga ühel teisel prohvetil Uurijal
ei läinud nii hästi. Ta kuulutas samal moel nagu Jeremija ja tedagi
kiusati taga. Ta põgenes Egiptusesse. Kuri kuningas Joojakim saatis
palgamõrvarid talle järele. Teda ei mürgitatud, aga tapeti mõõgaga.
Sellest mõistis Jeremija, et usklik ei saa põgeneda. Pole mõtet
põgeneda, Issand saab prohvetit kaitsta ka lõvikoopas. Seetõttu
Jeremija ei põgenenud kunagi. 26. peatüki lõpus öeldakse:
"Jeremijaga oli Ahikami, Saafani poja käsi, nõnda et teda ei antud
rahva kätte surmata."
Seal oli üks jumalakartlik pere, kes liikus valitsejate seltskonnas.
Ahikami isa töötas varem valitsusametnikuna.
See jumalakartlik poliitik asus Jeremijat kaitsma.
Kui seda saadet vaatab keegi, kes on seotud valitsusega,
kasuta oma võimu jumalakartlike toetamiseks ja selleks, et õigeid
prohveteid ei kiusataks taga siin maal. Iga Jumala Sõnale ustav mees
või naine poliitikas on väärt palju kulda ja ta ei jää tasust ilma.
Issand annab talle prohveti palga.
Jeesus oli tegelikult tempel. Mäletate, kui Jeesus puhastas templi,
siis peale seda käis vestlus jüngrite, õigemini variseride seas
ja Jeesus vastas sellele: "Lammutage see tempel, ja ma püstitan selle
kolme päevaga uuesti!". Kellest Ta räägib? Jeesus mõtles templi
all enese ihu. Ehk kogudusetelk ja Saalomoni tempel olid Jeesuse
eelkujud. See Jeesuse tempel on see tempel, kus sinugi patud on
lepitatud. Kui su südametunnistus piinab näiteks 6. käsu pärast,
"Sa ei tohi abielu rikkuda", sa saad kanda kõik oma patud
Jeesuse ristile ja saad need andeks.
Palvetame.
Nüüd, Püha Vaim, võta meid õppeteel käekõrvale. Valgusta meile Sõna,
kirgasta Kristust kõigile! Aamen.
Ka seekord mainin seda, et kui sa soovid õppida Jeremija raamatut,
siis selleks on pakkuda 4 võimalust. Võid lugeda raamatut Nuttev vaskmüür,
seda saab tellida aadressil www.uusitie.com
Piiblikooli materjali on võimalik välja trükkida sellelt aadressilt:
Sedasama võib õppida ka Piiblikoolis, kus ma seda õpetan.
Sa võid tellida TV7-st DVD, kus on õpetus ja grupiarutelu küsimused.
Tänan teid! Kohtume järgmisel korral!
Õpi Jeremija raamatut! Mailis Janatuise raamatut Nuttev vaskmüür
saab tellida www.uusitie.com
Mailis Janatuise raamatut "Uskollinen kuolema" saab tellida
veebiaadressil www.ilosanomapiiri.fi
Saate "Piibel armsaks" Jeremija-sari salvestatakse DVD-le, seda saab
tellida aadressil www.tv7.fi
Mailis Janatuinen õpetab Jeremija raamatut ka Piiblikoolis,
info: www.sro.fi
Tõlge: Merle Sibola